हमारे मुंह में अनेक प्रकार के मौखिक जीवाणु पाये जाते हैं, लेकिन ऐसा माना जाता है कि उन जीवाणुओं की केवल कुछ विशिष्ट प्रजातियां ही दन्त-क्षय के लिये उत्तरदायी होती हैं, जिनमें "स्ट्रेप्स्टोकॉकस म्युटान्स (Streptococcus mutans)" और "लैक्टोबैसिली (Lactobacilli)" शामिल हैं। "लैक्टोबैसिलस एसिडोफिलस (Lactobacillus acidophilus)", "एक्टिनोमाइसेस विस्कॉसस (Actinomyces viscosus)", "नोकार्डिया एसपीपी. (Nocardia spp.)" और "स्ट्रेप्टोकॉकस म्युटान्स (Streptococcus mutans)" का दंत-क्षय, विशेषतः दंत-मूल में होने वाले क्षय, के साथ निकट संबंध होता है। दातों और मसूड़ों के आस-पास जीवाणु एक चिपचिपे, मलाई-जैसे रंग के पदार्थ में जमा हो जाते हैं, जिसे प्लाक कहा जाता है, जो एक जैव-आवरण (Biofilm) के रूप में कार्य करता है। कुछ विशिष्ट स्थानों पर प्लाक का एकत्र होना अन्य स्थानों की तुलना में आम होता है। दातों के बीच संपर्क बिंदु की ही तरह चर्वणक (molar) और अग्रचर्वणक (premolar) दांतों की चबाने वाली सतहों पर पाए जाने वाले खांचे भी सूक्ष्मदर्शीय अवरोधन प्रदान करते हैं। मसूड़ों पर प्लाक भी एकत्रित हो सकता है।

जीवाणु
रोकथाम
किण्वन-योग्य कार्बोहाइड्रेट
हेतुविज्ञान